钦定古今图书集成/明伦汇编/氏族典/第367卷 > 《廖用贤尚友录》 > 谭世𪟝
## 钦定古今图书集成/明伦汇编/氏族典/第367卷 > 《廖用贤尚友录》 > 谭世𪟝

按《宋史谭世𪟝传》：“世𪟝，字彦成，潭州长沙人。第进士，
教授郴州。又中词学兼茂科，除秘书省正字。时相蔡
京子攸领书局，同舍郎，多翕附以取贵仕。世𪟝独坐
直庐，翻书竟日，在馆六年不迁。京罢，用久次为司门
员外郎，又迁吏部。京复相，嫌不附己，罢提点太平宫。
久之，复还吏部，进少府监，擢中书舍人，又为当路所”
嫉。徽宗禅位，同主管龙德宫。请辨正《宣仁国史》之谤。
进给事中，改礼部侍郎。扈车驾至金帅帐，以十害说
其用事者。张邦昌僭国，令与李熙靖同直学士院，皆
称疾。卧不起，以忧卒。